**PERATURAN UNTUK PEMERIKSA-PEMERIKSA MENYEDIAKAN SOALAN-SOALAN PEPERIKSAAN**

Untuk memastikan persamaan rangkasusun kertas-kertas peperiksaan, pemeriksa-pemeriksa yang menyediakan kertas-kertas peperiksaan dikehendaki mengikut peraturan-peraturan seperti berikut :

1. Kertas-kertas peperiksaan dibahagikan kepada **DUA Bahagian Utama. Bahagian Pertama [muka surat pertama]** akan menyatakan nama Universiti, Semester dan Sidang Peperiksaan, Kod dan Tajuk Kertas Peperiksaan serta Jangka Masa Kertas Peperiksaan.

[a] Jenis font: Times New Roman

[b] Untuk membuat garisan melintang pada sebelah atas muka surat, sila pilih **“AUTOSHAPES – LINES** dan sila buat satu garisan melintang keseluruhan di sebelah atas muka surat pada ukuran **1.7 “ [VERTICAL RULER].**

[c] Nama Universiti hendaklah terletak di bahagian atas Muka Surat pertama dalam huruf besar **“FONT SIZE 14”** dan ianya **TIDAK** digariskan. Sila gunakan **“PAGE SET-UP”** dengan **“TOP MARGINS 2”.**

[d] Semester dan Sidang Akademik hendaklah terletak di tengah dan di bawah [b] dan **TIDAK** digariskan.

[e] Bulan dan tahun hendaklah terletak di tengah dan di bawah [c].

[f] Kod Kursus diikuti dengan Nama Kursus hendaklah dicatat di tengah dan di bawah [d]. Sila gunakan **“FONT SIZE 14”** dan **HITAMKAN.**

[g] Tempoh masa peperiksaan terletak di tengah dan di bawah [e].

[h] Garisan pemisah seterusnya dilintangkan pada muka surat. Garisan pemisah ini dilakukan dengan menekan kekunci **ENTER sebanyak 4 kali dan kemudian gariskan merintangi muka surat** berkenaan.

[i] Untuk memastikan format kertas soalan muka surat pertama bahagian pertama menepati tetingkap sampul kertas soalan peperiksaan, sila patuhi garis panduan yang dinyatakan [a-g] di atas. Contoh format kertas soalan muka surat pertama Bahagian Pertama dilampirkan **[LAMPIRAN B2].**

2. **Bahagian Kedua akan dipisahkan** daripada Bahagian pertama **dengan satu garisan melintangi keseluruhan muka surat**. Ianya mengandungi Arahan-arahan peperiksaan dan keterangan lain kepada calon-calon. Soalan-soalan akan dinomborkan dan ianya boleh disambung di muka surat berikutnya jika perlu.

3. [a] Bahagian Kedua Kertas peperiksaan akan bermula dengan maklumat mengenai bilangan muka surat yang dicetak dalam kertas peperiksaan itu.

CONTOH : Sila pastikan bahawa kertas peperiksaan ini mengandungi **ENAM** muka surat yang bercetak sebelum anda memulakan peperiksaan ini.

[b] Bahagian kedua kertas peperiksaan akan juga mengandungi Arahan-arahan Peperiksaan. Lima contoh diberi di bawah ini.

CONTOH 1 : Jawab EMPAT soalan. Jika calon menjawab lebih daripada empat soalan hanya empat soalan pertama mengikut susunan dalam skrip jawapan akan diberi markah.

CONTOH 2 : Jawab **Soalan No. 1** yang diwajibkan dalam Bahasa Malaysia dan mana-mana **tiga** soalan lain.

CONTOH 3 : Jawab mana-mana LIMA soalan. Jika calon menjawab lebih daripada lima soalan hanya lima soalan pertama mengikut susunan dalam skrip jawapan akan diberi markah.

CONTOH 4 : Jawab LIMA soalan : DUA dari Bahagian A dan TIGA dari Bahagian B. Ikatkan jawapan bagi setiap bahagian secara berasingan.

CONTOH 5 : Jawab EMPAT soalan. Jawab soalan yang diwajibkan dalam Bahasa Malaysia, dan TIGA soalan lain. Sekurang-kurangnya SATU soalan mesti dijawab dari setiap Bahagian B dan C.

[c] Jika ada apa-apa keterangan lanjut yang pemeriksa ingin menyatakan kepada calon-calon, ianya hendaklah dicatatkan sebelum soalan pertama. Dibawah ini ada beberapa contoh.

CONTOH 1 : “Mathematical Tables” akan disediakan

CONTOH 2 : “Slide Rules” boleh digunakan dalam komputasi.

CONTOH 3 : Semua soalan adalah mengandungi “nilai” yang sama, tetapi bahagian-bahagian soalan mungkin tidak

mengandungi markah yang sama.

CONTOH 4 : Ikatkan setiap bahagian secara berasingan.

[d] **PENGGUNAAN BAHASA DALAM PENYEDIAAN SOALAN**

Penyediaan soalan adalah di dalam Bahasa Inggeris dan diikuti Bahasa Melayu sebagai terjemahan. Ianya diwajibkan bagi kursus-kursus Teras dan kursus-kursus Bahasa Inggeris.

CONTOH :

Explain with the aid of figure regarding microsegregation under noneequilibrium condition. How can microsegregation be removed?

*[Terangkan dengan bantuan gambarajah berkenaan mikrosegregasi di bawah keadaan tidak seimbang. Bagaimanakah mikrosegregasi boleh disingkirkan?]*

Sila gunakan “**FONT SIZE 12**” bagi soalan-soalan Bahasa Inggeris manakala soalan Bahasa Melayu “**FONT SIZE 10**”.

Bagi kursus-kursus Keperluan Universiti dan Opsyen (Wajib), soalan adalah di dalam Bahasa Melayu, walau bagaimanapun penggunaan Bahasa Inggeris adalah digalakkan.

Sila gunakan “**FONT SIZE 12**” bagi soalan-soalan Bahasa Melayu manakala soalan Bahasa Inggeris “**FONT SIZE 10**”.

[e] **PERATURAN PEMBERAT BAGI TIAP-TIAP SOALAN**

Bagi sesuatu kertas yang mana soalan-soalannya TIDAK SAMA BERAT, para pemeriksa dikehendaki menyatakan sumbangan peratusan bagi setiap soalan dalam kertas peperiksaan tertentu. Berhubung dengan perkara ini, adalah penting supaya peratusan [ % ] bagi jumlah soalan yang perlu dijawab oleh seseorang calon dalam kertas peperiksaan berkenaan MESTI mencapai 100%. Peratusan pemberat bagi tiap-tiap soalan itu hendaklah mengikut angka penuh sahaja. [Titik perpuluhan tidak digunakan]

Misalnya : Jawab EMPAT soalan; SATU dari Bahagian A dan TIGA dari Bahagian B. Tiap-tiap soalan dalam Bahagian A diberi 40% manakala soalan dalam Bahagian B diberi 20% tiap-tiap satu.

[Arahan di atas adalah untuk kertas peperiksaan yang mempunyai peratusan pemberat seperti berikut :

Bahagian A Bahagian B

Soalan 1-40% Soalan 4-20%

Soalan 2-40% Soalan 5-20%

Soalan 3-40% Soalan 6-20%

Soalan 7-20%

Soalan 8-20%

Peratusan pemberat tertentu juga dinyatakan selepas tiap-tiap soalan.

[f] **SOALAN-SOALAN YANG DINILAI ATAS MARKAH SEBENAR**

Jika sekiranya soalan-soalan dalam sesuatu kertas akan dinilai atas markah sebenar [yang diperuntukkan terhadap soalan-soalan tertentu] dan bukan atas 100 markah seperti biasa, para pemeriksa dikehendaki menyatakan dengan jelas sumbangan markah bagi tiap-tiap soalan dalam kertas soalan berkenaan. Sepertimana dalam perenggan 3[d] di atas, markah bagi jumlah soalan yang perlu dijawab oleh seseorang calon dalam kertas peperiksaan itu MESTI mencapai 100 markah. Seterusnya pecahan sumbangan markah bagi tiap-tiap soalan itu hendaklah mengikut angka penuh sahaja [titik perpuluhan tidak digunakan].

Misalnya : Jawab LIMA soalan semuanya; DUA soalan daripada Bahagian A, DUA soalan daripada Bahagian B dan SATU daripada Bahagian C. Sumbangan markah tiap-tiap soalan di Bahagian A, B dan C ialah 30 markah, 15 markah dan 10 markah masing-masing.

(Arahan di atas adalah untuk kertas peperiksaan yang akan dinilai atas markah sebenar seperti berikut:

**Bahagian A**

Soalan 1 – 30 markah

Soalan 2 – 30 markah

Soalan 3 – 30 markah

**Bahagian B**

Soalan 4 – 15 markah

Soalan 5 – 15 markah

Soalan 6 – 15 markah

**Bahagian C**

Soalan 7 – 10 markah

Soalan 8 – 10 markah

Sumbangan markah tertentu juga dinyatakan selepas tiap-tiap soalan.

Harap ambil perhatian bahawa sekiranya tiada arahan dicatatkan dalam kertas soalan mengenai peratusan pemberat ataupun sumbangan markah bagi soalan tertentu maka semua soalan dalam kertas tersebut akan dianggap sebagai sama berat dan tiap-tiap soalan itu dinilai atas 100 markah. Seterusnya jumlah markah yang diperolehi oleh seseorang calon akan dibahagikan dengan bilangan soalan yang perlu dijawab untuk kertas berkenaan, dan dari ini sumbangan peratusan peperiksaan akan dikira.

Dalam keadaan ini pemeriksa mesti membuat kenyataan di dalam kertas peperiksaan sebelum soalan pertama :

CONTOH : “Semua soalan membawa markah yang sama”

4. **BAHAGIAN-BAHAGIAN**

Jika kertas peperiksaan dibahagikan kepada beberapa bahagian, maka namakan bahagian-bahagian tersebut seperti berikut :

CONTOH : Bahagian A

Bahagian B

di mana Bahagian A hendaklah terletak sebelum soalan pertama.

5. **ANGKA BILANGAN SOALAN-SOALAN**

Soalan-soalan hendaklah dicatat angka bilangan mengikut susunan bagi seluruh kertas. Jika soalan pertama dibahagikan kepada bahagian-bahagian kecil maka bahagian kecil itu hendaklah dicatat sebagai a, b, c dll. Jika bahagian kecil tersebut masih mengandungi pecahan kecil maka hendaklah dicatat di bawahnya sebagai ( i ), ( ii ), ( iii ) dan seterusnya.

6. Dalam menentukan bahagian, soalan utama, soalan kecil dan soalan pecahan hendaklah seperti berikut :

CONTOH **:**

**Bahagian A**

**[Soalan Utama]**

**(a) [Soalan Kecil]**

**(i) [Soalan Pecahan]**

**(ii) [Soalan Pecahan]**

7. **PILIHAN SOALAN**

SAMA ADA / ATAU hendaklah ditaip dalam huruf besar dan gariskan di bawahnya untuk menunjukkan pilihan yang berkenaan.

CONTOH:

SAMA ADA

(a) Apakah yang dimaksudkan dengan “Kumpulan Penguasa” dan apakah peranannya dalam penyelidikan masyarakat? Jelaskan jawapan anda dengan contoh-contoh.

ATAU

(b) Bincangkan pengertian dan kepentingan ukuran di dalam pengkajian data masyarakat.

8. **PETIKAN DALAM SOALAN**

Jika soalan bermula dengan ayat yang lengkap, tanda pembuka kata tulisan (*inverted comers)* hendaklah digunakan dengan lengkap bagi petikan itu. Jika petikan itu terdapat di bahagian akhir soalan maka tanda tulisan itu hendaklah diletakkan pada petikan itu sahaja.

CONTOH :

(a) “Sudut pengajian Sosiologi mencetuskan persoalan-persoalan manakala sudut pengajian Sains yang lain tidak.” Bincangkan.

(b) Terangkan kenyataan : “Susunan masyarakat pada asasnya membicarakan taburan bahan-bahan yang tidak sama.

(c) Apakah yang dimaksudkan dengan kata-kata “Pergantian Keturunan”?. Jelaskan dengan pusingan hidup satu tumbuhan yang bernama moss-fern.

9. Jika soalan itu berbentuk soalan pilihan, tanda-tanda pengikat kata perlu dicatat selepas soalan terakhir.

Contoh : 1. Bincangkan dengan ringkas mengenai :

(a) Sklerenkima

(b) Kolenkima

(c) Parenkima

(d) Kutin

(e) Gentian

10. [a] **NOMBOR MUKA SURAT DAN KOD KURSUS**

Setiap muka surat mulai muka surat dua hendaklah dicatatkan nombor muka surat dan kod kursus di bahagian atasnya.

CONTOH :

**(EKT 101)**

**-2-**

[b] **NOMBOR MUKA SURAT YANG BERIKUTNYA**

Jika kertas soalan melebihi dari satu muka surat maka semua muka surat kecuali muka surat akhir hendaklah dicatatkan nombor muka surat berikutnya di bahagian bawah penjuru sebelah kanan muka surat :

CONTOH :

**….2/-**

[iaitu diikuti dengan muka surat seterusnya]

[c] **PERKATAAN SULIT**

Setiap muka surat daripada muka surat hadapan hingga ke muka surat penghabisan perlu ada perkataan SULIT pada bahagian atas penjuru sebelah kiri dan pada bahagian bawah penjuru sebelah kanan.

CONTOH :

(bahagian atas)

**SULIT**

**(Kod Kursus)**

**(muka surat)**

(bahagian bawah)

**(muka surat seterusnya)**

**SULIT**

11. **PENAMAT KERTAS SOALAN**

Pada penamat kertas soalan hendaklah ditanda dengan jelas sepeti berikut :

CONTOH :

**-oooOooo-**